
FIȘĂ DE PREZENTARE

 Programul Interreg V-A România-Ungaria

INFORMAŢII SINTETICE DESPRE PROGRAM
Programul Interreg V-A România-Ungaria, ce va fi implementat în perioada de programare 2014-2020, continuă finanțarea cooperării transfrontaliere în zona de graniță româno-ungară, prin intermediul Fondului European de Dezvoltare Regională, cu sprijinul Uniunii Europene și al guvernelor celor două state.
ARIA ELIGIBILĂ

România: 4 județe Satu Mare, Bihor, Arad și Timiș

Ungaria: 4 județe Szabolcs-Szatmár-Bereg, Hajdú-Bihar, Békés și Csongrád

BUGETUL PROGRAMULUI (2014-2020) este 231.861.763 euro buget total, respectiv 189.138.672 euro din Fondul European pentru Dezvoltare Regională, din care:
· pentru proiecte: 209.165.123 euro buget total, respectiv 177.790.352 euro din Fondul European pentru Dezvoltare Regională.
· Axa Prioritară 1: Protejarea în comun și utilizarea eficientă a valorilor comune și resurselor (Cooperare în domeniul valorilor comune și resurselor)

· Buget total: 48.502.844 Euro

· Axa Prioritară 2: Îmbunătățirea mobilității transfrontaliere durabile și eliminarea blocajelor (Cooperare în domeniul accesibilității)

· Buget total: 34.995.589 Euro

· Axa Prioritară 3: Îmbunătățirea ocupării forței de muncă și promovarea mobilității forței de muncă transfrontaliere (Cooperare în domeniul ocupării forței de muncă)

· Buget total: 55.070.771 Euro

· Axa Prioritară 4: Îmbunătățirea serviciilor de îngrijire a sănătății (Cooperare în domeniul sănătății și prevenției bolilor)

· Buget total: 57.034.498 Euro

· Axa Prioritară 5: Îmbunătățirea prevenirii riscurilor și gestionării dezastrelor (Cooperare în domeniul prevenirii riscurilor și gestionării dezastrelor)

· Buget total: 9.548.042 Euro

· Axa Prioritară 6: Promovarea cooperării transfrontaliere între instituții și cetățeni (Cooperarea instituțiilor și comunităților)

· Buget total: 4.013.379 Euro

STRATEGIA  PROGRAMULUI  

Obiectivul strategic al programului

Realizarea de intervenții integrate cu accent transfrontalier și strategic puternic, în vederea exploatării potențialurilor comune și abordării provocărilor comune

Ce se finanțează

· Axa Prioritară 1: Protejarea în comun și utilizarea eficientă a valorilor comune și resurselor (Cooperarea în domeniul valorilor comune și resurselor) - 48,50 mil euro
Pi 6/b: Investirea în sectorul apelor pentru a întruni cerințele Uniunii în domeniul mediului și pentru a aborda necesitățile identificate de statele membre, pentru investiții care depășesc respectivele cerințe

Tipurile de acțiuni includ, printre altele:
· Protecția și utilizarea bazinelor hidrografice transfrontaliere  

· Dezvoltarea sistemelor de monitorizare,  informare, prognoză și management privind  calitatea și cantitatea apei  

· Identificarea surselor de poluare și a măsurilor necesare pentru reducerea poluării apelor

· Dezvoltarea și modernizarea sistemelor de alimentare cu apă 

· Prevenirea și reducerea impactului negativ al poluărilor semnificative a apelor (produse de inundații), colectarea și utilizarea surplusului de apă, măsurători pentru reducerea riscurilor de inundații

· Organizarea unor acțiuni de diseminare în teren, ateliere și seminarii și acțiuni de creștere a gradului de conștientizare a populației locale. (Astfel de acțiuni este posibil să nu poată fi sprijinite ca acțiuni de sine stătătoare, ci doar ca părți ale unor proiecte complexe care contribuie la obiectivul specific).
Pi 6/c: Conservarea, protejarea, promovarea și dezvoltarea patrimoniului natural și cultural

Tipurile de acțiuni includ, printre altele:
· Elaborarea unor studii, strategii, planuri etc. în domeniul conservării, dezvoltării și utilizării moștenirii culturale/naturale   

· Instruirea și organizarea unor campanii de creștere a conștientizării cu privire la protecția, promovarea și dezvoltarea moștenirii naturale și culturale  

· Îmbunătățirea stării de conservare a monumentelor și clădirilor care fac parte din moștenirea naturală sau culturală

· Conservarea, promovarea și dezvoltarea moștenirii culturale intangibile  

· Conservarea valorilor naturale

· Dezvoltarea, reconstrucția și promovarea  facilităților culturale care protejează moștenirea culturală a zonei eligibile

· Conservarea și întreținerea parcurilor naturale și naționale, rezervelor naturale și altor zone protejate, salvgardarea biodiversității  

· Crearea unor rute tematice, produse și servicii turistice bazate pe moștenirea naturală și culturală  

· Îmbunătățirea accesibilității la patrimoniul natural și cultural reabilitat - construirea, modernizarea drumurilor și asigurarea accesibilității cu bicicleta. (Astfel de acțiuni este posibil să nu poată fi sprijinite ca acțiuni de sine stătătoare, ci doar ca părți ale unor proiecte complexe care contribuie la obiectivul specific).
· Axa prioritară 2: Îmbunătățirea mobilității transfrontaliere durabile și eliminarea blocajelor  (Cooperare în domeniul accesibilității) - 34,99 mil euro

Pi 7/b: Îmbunătățirea mobilității regionale prin conectarea nodurilor secundare și terțiare la infrastructura TEN-T, inclusiv nodurile multimodale
Tipurile de acțiuni includ, printre altele:
· Pregătirea unor investiții specifice: elaborarea de studii, analize, studii de fezabilitate, planuri tehnice, obținerea autorizațiilor necesare/certificate/aprobări/licențe. Pentru investițiile referitoare la astfel de studii, trebuie să existe o probabilitate mare ca acestea să fie implementate, prin identificarea surselor posibile de finanțare. Ele trebuie să fie de asemenea parte componentă a planurilor strategice privind transportul în zona eligibilă.
· Construirea, up-gradarea/modernizarea drumurilor cu impact transfrontalier, furnizând sau îmbunătățind accesul direct al nodurilor secundare și terțiare la rețeaua centrală sau globală TEN-T și infrastructura conexă (luând în considerare de asemenea îmbunătățirea condițiilor și siguranței bicicliștilor, unde este posibil).

Pi 7/c: Dezvoltarea și îmbunătățirea sistemelor de transport ecologice (inclusiv cu un nivel redus de zgomot) și cu emisii reduse de carbon,  inclusiv transporturile fluviale interne și maritime, porturile, legăturile multimodale și infrastructura aeroportuară pentru promovarea mobilității regionale și locale durabile
Tipurile de acțiuni includ, printre altele:
· Pregătirea unor investiții particulare: elaborarea de studii, analize, concepte, documentație tehnică/design, elaborarea unor recomandări cu privire la obstacolele administrative legale care îngreunează mobilitatea transfrontalieră  

· Dezvoltarea unui sistem de transport transfrontalier inteligent, a unui sistem de informare pentru pasageri, un program online, e-ticketing, apps mobile, sisteme de tarifare comune  

· Dezvoltarea și integrarea unor servicii de transport public transfrontalier  

· Investiții în infrastructura legată de transportul public (de exemplu, vehicule cu emisii scăzute, autobuze)  

· Soluții inovatoare pentru îmbunătățirea transportului public transfrontalier și reducerea emisiilor legate de transport  

· Construirea, modernizarea drumurilor, rutelor și benzilor pentru biciclete, prin utilizarea elementelor de infrastructură existente, unde este cazul (de exemplu diguri, drumuri agricole etc.).

· Axa prioritară 3: Îmbunătățirea ocupării forței de muncă și promovarea mobilității forței de muncă transfrontaliere (Cooperare în domeniul ocupării forței de muncă) - 55,07 mil euro
Pi 8/b: Susținerea creșterii eficiente a ocupării forței de muncă prin dezvoltarea potențialului endogen ca parte a strategiei teritoriale pentru zonele specifice, inclusiv conversia regiunilor industriale în declin, îmbunătățirea accesibilității și dezvoltarea resurselor naturale și culturale specifice
Tipurile de acțiuni includ, printre altele:
· Pregătirea unei strategii de dezvoltare integrate şi a unor planuri de acţiune  în teritoriile specifice (identificarea potenţialului endogen şi a necesităţilor în ceea ce priveşte infrastructura de dezvoltare cu scopul de a intensifica ocuparea forţei de muncă), pentru a unifica acţiunile planificate

· Implementarea unor instruiri și inițiative de ocupare a forţei de muncă în zonele transfrontaliere, colaborarea transfrontalieră între părţile interesate de pe piaţa forţei de muncă (de exemplu, centre de ocupare a forţei de muncă, instituţii de formare, parteneri sociali şi ONG-uri)

· Acţiunile specifice care să faciliteze crearea de produse/servicii locale şi a infrastructurilor conexe, bazate pe potenţialul local

· Creșterea ocupării forței de muncă, prin îmbunătățirea mediului de afaceri pe baza unor măsuri de dezvoltare integrată

· Îmbunătăţirea accesibilităţii transfrontaliere în teritoriile specifice selectate prin construirea, îmbunătăţirea/modernizarea drumurilor cu impact transfrontalier.

· Axa prioritară 4: Îmbunătățirea serviciilor de îngrijire a sănătății  (Cooperare în domeniul sănătății și prevenției bolilor) - 57,03 mil euro
Pi 9/a: Investirea în infrastructura medicală și socială, care contribuie la dezvoltarea națională, regională și locală, reducând inegalitățile în ceea ce privește starea de sănătate, promovând incluziunea socială prin accesul îmbunătățit la serviciile sociale, culturale și recreative și tranziția de la serviciile instituționale la cele comunitare

Tipurile de acțiuni includ, printre altele:
· Investiţii în domeniul infrastructurii serviciilor de sănătate şi al prevenţiei

· Achiziţionarea şi instalarea echipamentelor necesare serviciilor de sănătate, organizarea de instruiri cu privire la utilizarea noilor echipamente de către personal

· Acţiuni promoționale pentru realizarea screening-urilor de sănătate şi a furnizării de informaţii pentru prevenirea și diagnosticarea bolilor cu frecvență crescută

· Acţiuni cu scopul de îmbunătăţire a accesului grupurilor dezavantajate la infrastructura de sănătate

· Schimb de experienţă şi activităţi de consolidare a capacităţilor (cursuri de instruire, conferinţe, stagii)

· Dezvoltarea infrastructurii telemedicale şi de e-sănătate pentru diagnostic şi tratament, cu scopul de a realiza un sistem mai bun de informare a pacientului şi pentru a reduce inegalităţile existente în domeniul sănătăţii în ceea ce priveşte accesul la serviciile de sănătate

· Axa prioritară 5: Îmbunătățirea prevenirii riscurilor și gestionării  dezastrelor (Cooperare în domeniul prevenirii riscurilor și gestionării dezastrelor) - 9,55 mil euro
Pi 5/b: Promovarea investițiilor pentru abordarea riscurilor specifice, asigurarea intervenției în cazul dezastrelor și dezvoltarea unui sistem de gestionare a dezastrelor

Tipurile de acțiuni includ, printre altele:
· Stabilirea şi implementarea standardelor armonizate şi a sistemelor pentru o mai bună prognozare şi gestionare a riscurilor naturale şi antropice în zona eligibilă a frontierei

· Amenajarea teritoriului în regiunile cu nivel de risc natural ridicat şi mediu

· Crearea unor instrumente integrate armonizate destinate prevenirii şi diminuării riscurilor, pentru oferirea unui răspuns comun pentru situaţii de urgenţă

· Dezvoltarea la nivel regional a infrastructurii transfrontaliere în domeniul pregătirii pentru situaţii de urgenţă

· Schimb de experienţă în domeniul prevenirii şi gestionării eficiente a riscurilor în zona transfrontalieră

· Activităţi de sensibilizare orientate spre grupuri specifice

· Elaborarea unor hărţi detaliate şi a unor baze de date care indică riscurile naturale şi tehnologice

· Achiziţionarea unor vehicule speciale, a echipamentelor şi materialelor pentru serviciile publice de intervenţie de urgentă

· Achiziţionarea de echipamente pentru măsurarea/monitorizarea parametrilor de mediu

· Stabilirea unor norme/legi şi protocoale comune cu privire la prevenirea riscurilor şi gestionarea situaţiilor de forţă majoră

· Axa prioritară 6: Promovarea cooperării transfrontaliere între instituții și cetățeni (Cooperarea instituțiilor și comunităților) - 4,01 mil euro
Pi 11/b: Consolidarea capacității instituționale a autorităților publice și a părților interesate și o administrație publică eficientă prin promovarea cooperării juridice și administrative și a cooperării între cetățeni și instituții
Tipurile de acțiuni includ, printre altele:
· Analizarea cadrului de reglementate în diferite domenii și propunerea unor soluții și acțiuni pentru a armoniza reglementările relevante 

· Inițiativele care vizează reducerea sarcinilor administrative privitoare la activitățile transfrontaliere ale persoanelor, întreprinderilor și altor organizații

· Evaluarea nevoilor, identificarea condițiilor juridice, sociale și economice, precum și a obstacolelor existente în calea furnizării în comun a serviciilor 

· Elaborarea și introducerea unor modele de cooperare instituțională

· Dezvoltarea capacității administrației publice regionale și locale în vederea  facilitării participării mai active la cooperarea transfrontalieră

· Consolidarea capacității instituționale și promovarea legislației UE prin cursuri de instruire, acțiuni de diseminare

· Activități cu accent pe îmbunătățirea serviciilor transfrontaliere, dezvoltarea unor lucrări de mică amploare și echipament

BENEFICIARI ELIGIBILI
· Autorități/administrații locale și județene și instituțiile lor  

· Ministere naționale și instituțiile lor specializate, birouri regionale ale acestora  

· Administrații ale parcurilor naționale/naturale  

· Instituții pentru protecția mediului

· Instituții de învățământ superior 

· Organizații neguvernamentale   

· Asociații microregionale  

· Organizații de management al Euroregiunilor

· Muzee, biblioteci, teatre

· Biserici

· Birouri ale patrimoniului cultural

· Camere de comerț

· Grupări Europene de Cooperare Teritorială (GECT)

· Organizații naționale responsabile pentru dezvoltarea infrastructurii de transport

PROIECTE ELIGIBILE
· Acordare de finanțare nerambursabilă (granturi), în mod competitiv, în cadrul unor apeluri publice (licitații) de propuneri de proiecte comune de cooperare transfrontalieră;

· Criteriile generale şi specifice de selecţie a proiectelor sunt aprobate de către Comitetul de Monitorizare la propunerea Autorităţii de Management (Ministerul Dezvoltării Regionale, Administrației Publice şi Fondurilor Europene din România). Criteriile minimale de selecţie se referă la cerinţele faţă de aplicanţi: eligibilitate, capacitate administrativă, capacitate tehnică, capacitate financiară;

· După evaluare (de către Grupul de Lucru pentru Evaluare) şi selecţie (de către Comitetul de Monitorizare), finanţarea proiectelor se asigură din trei surse:

· FEDR (maxim 85%)

· Contribuţia naţională de la bugetul de stat român (maxim 13%)/contribuţia naţională de la bugetul de stat ungar (maxim 10% sau 15%, funcție de natura beneficiarului)

· Contribuţia proprie a beneficiarilor români (minim 2%) și/sau a beneficiarilor unguri (minim 5% sau 0).
Astfel, pentru fondurile FEDR se semnează de către Autoritatea de Management un contract de finanţare cu partenerul lider de proiect (desemnat de către beneficiarii proiectului respectiv încă de la depunerea cererii de finanţare). Pentru co-finanţarea naţională, Autoritatea de Management semnează contracte de co-finanţare cu beneficiarul de proiect din România.

MANAGEMENTUL PROGRAMULUI
	Proces
	România
	Ungaria

	MANAGEMENTUL PROGRAMULUI

	Autoritate de Management
	Ministerul Dezvoltării Regionale, Administrației Publice şi Fondurilor Europene
	

	Autoritate Națională
	
	Biroul Primului Ministru, Budapesta

	Secretariat Comun
	In cadrul Biroului Regional pentru Cooperare Transfrontalieră Oradea - BRECO
	

	Puncte de Informare
	
	Câte un Punct de Informare în fiecare județ din zona eligibilă din Ungaria

	MONITORIZARE

	Comitetul de Monitorizare
	· Responsabil cu monitorizarea implementării programului;

· Număr echilibrat de reprezentanţi din ambele state partenere în program, de la nivel naţional, regional şi local;

· Prezidat de către Autoritatea de Management;

· Comisia Europeană poate participa cu rol consultativ.

	CERTIFICARE SI PLĂŢI

	Atribuțiile de certificare
	Ministerul Dezvoltării Regionale, Administrației Publice şi Fondurilor Europene – Unitatea de Certificare
	

	Unitatea de Plată
	Ministerul Dezvoltării Regionale, Administrației Publice şi Fondurilor Europene – Unitatea de Plată
	

	CONTROL FINANCIAR

	Controlori de prim nivel
	- Reprezentanţi din ambele state partenere în program

	AUDIT

	Autoritatea de Audit
	Autoritatea de Audit de pe lângă Curtea de Conturi, România

	Grup de Auditori
	- Reprezentanţi din ambele state partenere în program;

- Constituit în scopul de a asista Autoritatea de Audit.


STADIU

· Programul a fost transmis Comisiei Europene în 22 mai 2015 și a fost aprobat prin Decizia C(2015)9112 a Comisiei Europene în data de 9 decembrie 2015
· Comitetul de Monitorizare a fost constituit, iar prima reuniune a acestuia a avut loc în data de 26 mai 2016
· Ghidul solicitantului pentru primul apel Proiecte Strategice a fost supus consultării publice (prima rundă) în perioada martie-aprilie 2016, iar runda a doua de consultare publică s-a derulat în cursul lunii iulie 2016
· Ghidul solicitantului pentru primul Apel deschis a fost supus consultării publice până la data 20 octombrie 2016
· 10 Noiembrie 2016 a avut loc Conferința de lansare a Programului
· 24 Noiembrie 2016 a fost organizată cea de-a doua reuniune a Comitetului de Monitorizare 

· Ghidul pentru al doilea Apel de propuneri de proiecte (pentru proiecte strategice) - aferente priorităţii de investiţii 9/a - investiţii în infrastructura medicală - se află în consultare publică până în data de 3 martie 2017. 

· Au fost lansate Apeluri de propuneri de proiecte în valoare de 42,989,316 mil euro FEDR (fără componenta de AT), reprezentând un procent de 20,55 % din totalul programului
· Urmează a fi lansate în perioada aprilie-mai 2017 alte trei apeluri de propuneri de proiecte, care vizează restul alocării disponibile (aproximativ 141 mil.euro FEDR) 

Calendar estimativ de implementare                                                                                                                                                     

	Decembrie 2016
	În cadrul Comitetului de Monitorizare a fost aprobată lansarea pentru finanțarea de activități care nu intră sub incidența ajutorului de stat, astfel: 

· În cadrul unui prim Apel deschis pentru propuneri de proiecte

Pi 5/b – prevenirea riscului – alocarea întregii sume

Pi 6/b – investiții în sectorul apelor – alocarea a 7 milioane de EURO din totalul disponibil 
Pi 6/c – patrimoniu natural – alocarea a 7,5 milioane EURO din totalul disponibil
· În cadrul unui prim Apel restrâns, dedicat selecției de proiecte strategice (FSP)

Pi 7/b – conectivitate / drumuri – alocarea întregii sume 

	Martie 2017
	·      În cadrul celui de-al doilea Apel deschis pentru propuneri de proiecte 

Pi 6/b – Investiții în sectorul apelor – alocarea a 3.750.000 EURO (diferenţa rămasă din totalul disponibil)

Pi 11/b1 – promovarea cooperării juridice şi administrative şi a cooperării între cetăţeni şi instituţii - alocarea întregii sume 

Pi 11/b2 – promovarea cooperării juridice şi administrative şi a cooperării între cetăţeni şi instituţii - alocarea întregii sume

	Aprilie 2017
	Lansarea pentru finanțarea de activități care nu intră sub incidența ajutorului de stat, astfel:

· În cadrul celui de-al doilea Apel restrâns pentru propuneri de proiecte, dedicat selecției de proiecte strategice (FSP)
Pi 9/a – sănătate - alocarea a 45.199.253 EURO din totalul disponibil

	Mai 2017
	Lansarea pentru finanțarea de activități care pot intra sub incidența ajutorului de stat, astfel:

•    În cadrul celui de-al treilea Apel restrâns pentru propuneri de proiecte, dedicat selecției de proiecte strategice (FSP)
Pi 6/c - mediu/patrimoniu natural și cultural – alocarea a 11.815.000 EURO din totalul disponibil

Pi 7/c - transport durabil - alocarea a 11.815.000 EURO din totalul disponibil
Pi 8/b – ocuparea forței de muncă - 
alocarea a 11.815.000 EURO din totalul disponibil


•
În cadrul celui de-al treilea Apel deschis pentru propuneri de proiecte
Pi 6/c - mediu/patrimoniu natural și cultural – alocarea a 11.162.417 EURO (diferenţa rămasă din totalul disponibil)

Pi 7/c - transport durabil – alocarea a 4.006.167 EURO (diferenţa rămasă din totalul disponibil)

Pi 8/b – ocuparea forței de muncă – alocarea a 34.995.155 EURO (diferenţa rămasă din totalul disponibil) 

Pi 9/a – sănătate – alocarea a 3.280.070 EURO (diferenţa rămasă din totalul disponibil) 

 

	Decembrie 2017
	· În cadrul celui de-al patrulea Apel deschis pentru propuneri de proiecte 

Alocarea bugetului FEDR va fi stabilită ulterior, in funcţie de sumele rămase (necontractate) 

